Թոքամիզ

Թոքամիզ, պլևրա (՝ կող, կողք, պատ), մարդու և որոշ ողնաշարավոր կենդանիների կրծքի խոռոչը և թոքերը ծածկող շճաթաղանթ։ Կաթնասունների թոքամիզն ունի 2 թերթիկ՝ ընդերային, որը սերտաճում է թոքի հյուսվածքին, և առպատային՝ պատում է կրծքի խոռոչի ներքին պատերը (կրծքամիզ)։ Թոքամիզի առպատային թերթիկը բաժանվում է կողային, ստոծանային, միջնորմային և գագաթնային հատվածների։ Թոքամիզի ընդերային և առպատային թերթիկների արանքում գոյություն ունի ճեղքանման տարածություն, որը կոչվում է թոքամզի խոռոչ։ Այն լցված է շճային հեղուկով, որը շնչառության ժամանակ փոքրացնում է 2 թերթիկների միջև եղած շփումը։ Թոքամիզն սնուցում են միջկողային, կրծքային ներքին և ստոծանիական զարկերակները, նյարդավորում են թափառող, միջկողային և ստոծանիական նյարդերը։

Առպատային թոքամիզը զգայուն է ցավի հանդեպ, առպատայինը՝ ոչ, քանի որ վերջինիս մոտ քիչ են նյարդային վերջավորությունները։  70 կգ քաշ ունեցող ֆիզիկապես առողջ մարդու մոտ թոքամզային տարածքում միշտ առկա է մի քանի միլիլիտր թոքամզային հեղուկ։

Ծանոթագրություններ 

Շնչառական համակարգ